b'\n_START_ARTICLE_\nSubcomandante Marcos\n_START_PARAGRAPH_\nSubcomandante Marcos (sada znan samo pod imenom Delegado Zero), nom de guerre za osobu, ro\xc4\x91enu 1957., za koju se tvrdi da je vo\xc4\x91a indijanske militantno-gerilske grane Zapatista, EZLN (\xc5\xa1pa. Ej\xc3\xa9rcito Zapatista de Liberaci\xc3\xb3n Nacional), u meksi\xc4\x8dkoj saveznoj dr\xc5\xbeavi Chiapas, i najpoznatiji glasnogovornik gerile na konferencijama za javnost i drugim sastancima._NEWLINE_Meksi\xc4\x8dka vlada tvrdi da je pravi identitet Marcosa Rafael Sebasti\xc3\xa1n Guill\xc3\xa9n Vicente. Ova informacija je navodno do\xc5\xa1la od jednog od najbli\xc5\xbeih Marcosovih suradnika no EZLN ovo nije nikada potvrdio._NEWLINE_Naziva se "subcomandante" po\xc5\xa1to je EZLN militantna grana pot\xc4\x8dinjena mirovnom vodstvu Zapatista, CCRI. Marcos je uvijek u javnosti nosio masku kao i neke druge zapatisti\xc4\x8dke vo\xc4\x91e._NEWLINE_Subcomandante Marcos nije, kako su neki tvrdili, dao podr\xc5\xa1ku ETI, ve\xc4\x87 ih je upozoravao da se odreknu oru\xc5\xbeane borbe i da se okrenu mirovnim pregovorima u borbi za neovisnu Baskiju.'